
CYMRU GYNT, 


(GAN EBEN FARDD). 

Difyr cofio ar amserau, am Gymru gynt; 

A helyntion ein hen deidiau, yn Nghymru gynt; 

Am eu cl,wedlau a'u harferion, 

Eu holl gampau, a'u gorchestion, [gynt. 
A nerth eu cyrph ar ddyddiau gwylion: yn Nghymru 


Diofal oeddynt a diniwaid, yn Nghymru gynt ; 

Ni cheid cenfigen ddrwg ei llygaid, yn Nghymru,gynt ; 
Gwisgo a bwyta'n wladaidd ddigon, 

Ceirch a rhŷg a'u gwnant yn foddlon, 

Ac elusen i'r tylodion, yn Nghymru gynt. 


Gorchwyl iachus ein hynafiaid, yn Nghymru gynt, 
Oedd trin tir, a chadw defaid, yn Nghymru gynt; 
Hyd y bryniau wrth fugeilio 

Canent Gerdd neu Gywydd cryno, 

Bob yn ail dan beraidd byncio, yn Nghymru gynt. 


Pan Pai marw un o'r dewrion, hen Gymru gynt 
Cedwid iddo wylnos ffyddlon, yn Nghymru gynt; 
Ac ar ddydd ei gladdedigaeth, 

Y tlawd a gai elusen helaeth, 

Y Deisen a'r Ddiodles odiaeth, yn Nghymru gynt. 

Gwelid llawer math o chwarau, yn Nghymru gynt, 
Hylaw oeddynt ar eu cardiau, yn Nghymru gynt; 
Chwareu “renmn1s, a “physgodlyn,” 

““Tynu daint y wrach” mewn dychryn— 

Mawr y gloddest oedd yn canlyn, yn Nghymru gynt. 


Bywiog oeddynt ar y Gwyliau, yn Nchymru gynt, 
Pawb a'i gamp, oedd am y goreu, yn Nghymru gynt ; 
“Taflu maen” a “ 'maflyd codwm” 

“Neidio” “rhedeg?” ; nid yn hwyrdrwm, 

“Troedio'r bêl,” heb gêl yn gwlwm, yn Nghymru gynt. 


Tra byddai'r llanciau'n ymorchestu, yn Nghymru gynt, 
Ar y maes, a phawb am drechu, yn Nghymru gynt; 
Yr hen wŷr yn wyneb lawen, 

A eisteddant dan ryw dderwen, 

I galonogi bawb ei fachgen, yn Nghymru gynt. 


Yr hên fel hyn dan leision frigau, yn Nghymru gynt 
Ar led orwedd dreulient oriau, yn Ngaymru gynt; 
Wrth wel'd y llanciau a'u gorchestion, 

Ymddiddanent am hen gofion, [gynt. 
Pan oeddynt hwythau'n cario'r goron, yn Nghymru 


Gwelid llawer o ysprydion, yn Nghymru gynt, [gynt, 
A'r “tylwyth teg” oedd ein cymdeithion, yn Nghymru 
Lle caent ar noswaith babell burlan, 

A dwfr disglaer ar y pentan, 

Rhoddent wobrwy cyn myn'd allan, yn Nghymru gynt. 


Ar ddechreunos yn y gauaf, yn Nghymru gynt, 
Pawb adroddent am y cyntaf, yn Nghymru gynt, 
Mor dost fu arnynt wrth ryw afon ! 

Neu dŷ gwag, neu ddirgel groeslon ! 
Lle'r ymgasglai yr ellyllon! yn Nghymru gynt. 


Un a glywsai'i daid yn d'wedyd, yn Nghymru gynt, 

I lân wrifanc foddi rywbryd, yn Nghymru gynt, 
Mewn “llyn du” yn nghanol afon, 

Lle plethai'r coed eu tewfrig gleision, [gynt, 
Wrth fyn'd i wel'd ei gariad ffyddlon, yn Nghymru 


Rhwng hanner nôs ac un y boreu, yn Nghymru gynt, 
Os rhywun geisiai groesi'r Sarnau, yn Nghymru gynt, 
Caent wel'd y llane, neu ynte'i yspryd! 

Yn ochain gyda thrist wynebpryd! 

Am ei siomi o'i anwylyd !! yn Nghymru gynt. 


'Roedd pawb wrth glywed hyn yn synu, yn Nghymru 
gynt, 

Dan guro dwyfron a brawychu, yn Nghymru gynt, 

Ond eto difyr i'r hen bobol 

Oedd son am ddamwain mor ryfeddol! 

Ar drychiolaeth annaturiol, yn Nghymru gynt. 


Âr y groeslon gwelent filgi ! | yn Nghymru gynt, 
Ysbryd dyn a GANN O grogi, yn Nghymru PL 

Er rhybuddio pawb o'r iydd 

Cawsai'i gladdu dan gywilydd [gynt 
Lle'r oedd ffyrdd yn croesi eu gilydd, yn Nghymru 


Mewn dirgel-fanau coed a nentydd, yn Nghymru gynt, 
Dychrynid ein hen deidiau llonydd, yb Nghymru EN ! 
Dyn heb ben a welid weithiau ! : 
Clywid twrf! a dieithr leisiau ! 

Fel pe curid hen farilau, yn Nghymru gynt. 

Gweled gaent ar loergan lleuad, yn Nghymru gynt, 
Hanner nos ar weirglodd wastad, yn Nghymru gynt, 
Ddeg neu ddeuddeg o ellyllon! 

Yn canu a dawnsio'n hoyw ddigon! 

Heb byth gymysgu â marwolion, yn Nghymru gynt. j 


Mawr arswydid swyn gyfaredd, yn Nghymru gynt, 
Coelid pob rhyw ofergoeledd, yn Nghymru gynt, 

Yr hen wrach a'illygaid croesion, 

A'i gruddiau crychlyd, llwyd felynion, 

A'u dychrynai bron yn feirwon ! yn Nghymru gynt. 


Pan y deuai hen gym'doges, Y nghymru gynt, 

Yn ddamweiniol drwy y fuches, yn Nghymru gynt, 

Anghenrheidiol tybid iddi, 

Wrth basio'r fuwch neu edrych atti, 

A'i dwylo 'mhleth dd'weyd “Rhad Duw arni”! yn 
Nghymru gynt. 


Ond er eu gwaned i wrthsefyll, yn Nghymru gynt, 
Coelion gwâg, a chwedlau tywyll, yn N a gynt, 
DD am eu dyledswyddau, 

Acnt i'r Eglwys ar y Suliau, 

Ar ar bob arbenig wyliau, yn Nghymru gynt. 


Eu dyledswydd i'w cymydog, yn Nghymru gynt, 
A gyllawnent yn ddiysgog, yn Nghymru gynt; 
Heb “symud terfyn,” na goganu, 

Gwawdio'r tlodion, na'u gorthrymu, 

Boddlon oeddynt fel un teulu, yn Nghymru gynt. 


E. THOMAS. 
(Copyright penodol). 

